stanford-oval/wikipedia huggingface dataset:
עונת 2023/2024 בקונפרנס ליג
שלב הבתים

הגרלת שלב הבתים נערכה ב-1 בספטמבר 2023. 32 קבוצות השתתפו בשלב הבתים, 17 קבוצות שהעפילו משלב הפלייאוף במסלול הראשי, 5 קבוצות שהעפילו משלב הפלייאוף במסלול האלופות ו-10 קבוצות שנשרו משלב הפלייאוף בליגה האירופית.
לקראת ההגרלה, הקבוצות חולקו לארבעה דרגים, הדרגים נקבעו על פי דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות, בליגה האירופית ובקונפרנס ליג ב-5 השנים הקודמות.
במסגרת ההגרלה, הקבוצות חולקו לשמונה בתים בני ארבע קבוצות כל אחד. כל בית כלל קבוצה אחת מכל דרג כאשר שתי קבוצות מאותה מדינה לא יכלו להיות מוגרלות לאותו הבית.
הקבוצות שסיימו במקום הראשון בבית העפילו לשמינית הגמר, הקבוצות שסיימו במקום השני בבית העפילו לשלב הנוקאאוט הראשוני (שם תתמודדנה עם הקבוצות שסיימו במקום השלישי בשלב הבתים בליגה האירופית), שאר הקבוצות הודחו.
| חלוקת הקבוצות לדרגים על פי דירוג אופ"א למועדונים> דרג א' | חלוקת הקבוצות לדרגים על פי דירוג אופ"א למועדונים> דרג ב' | חלוקת הקבוצות לדרגים על פי דירוג אופ"א למועדונים> דרג ג' | חלוקת הקבוצות לדרגים על פי דירוג אופ"א למועדונים> דרג ד' |
| --- | --- | --- | --- |
| גרמניה איינטרכט פרנקפורט (77.000) | יוון פאוק סלוניקי (25.000) | בלגיה גנק (18.000) | בוסניה והרצגובינה זרינסקי מוסטאר (8.500) |
| קרואטיה דינמו זאגרב (55.000) | סלובקיה סלובן ברטיסלאבה (24.500) | אוקראינה זוריה לוהנסק (16.000) | איי פארו KI קלאקסוויק (8.000) |
| בלגיה קלאב ברוז' (54.000) | ישראל מכבי תל אביב (24.000) | קזחסטן אסטנה  (14.000) | סקוטלנד אברדין (8.000) |
| הולנד א.ז. אלקמאר (47.000) | צ'כיה ויקטוריה פלזן (22.000) | טורקיה בשיקטש (14.000) | סרביה צ'וקאריצ'קי (6.475) |
| בלגיה גנט (37.500) | אנגליה אסטון וילה (21.914) | פינלנד ה.י.ק. הלסינקי (11.000) | שווייץ לוגאנו (6.335) |
| טורקיה פנרבחצ'ה (30.000) | בולגריה לודוגורץ ראזגרד (21.000) | פולין לגיה ורשה (11.000) | איסלנד פרייד'פליק (6.000) |
| צרפת ליל (30.000) | איטליה פיורנטינה (20.000) | סלובקיה ספרטק טרנבה (10.500) | דנמרק נורשלן (5.565) |
| הונגריה פרנצווארוש (27.000) | נורווגיה בודה/גלימט (20.000) | סלובניה אולימפיה ליובליאנה (9.000) | קוסובו בלקני (3.000) |
שלב הבתים > בית א'

| בית א'> קבוצה | בית א'> משחקים | בית א'> ניצחונות | בית א'> תיקו | בית א'> הפסדים | בית א'> שערי זכות | בית א'> שערי חובה | בית א'> הפרש שערים | בית א'> נקודות | בית א'> העפלה |
| --- | --- | --- | --- | --- | --- | --- | --- | --- | --- |
| צרפת ליל | 6 | 4 | 2 | 0 | 10 | 2 | 8+ | 14 | מעפילה לשלב שמינית הגמר |
| סלובקיה סלובן ברטיסלאבה | 6 | 3 | 1 | 2 | 8 | 7 | 1+ | 10 | מעפילה לשלב הנוקאאוט |
| סלובניה אולימפיה ליובליאנה | 6 | 2 | 0 | 4 | 4 | 9 | 5– | 6 |  |
| איי פארו KI קלאקסוויק | 6 | 1 | 1 | 4 | 5 | 9 | 4– | 4 |  |
שלב הבתים > בית ב'

| בית ב'> קבוצה | בית ב'> משחקים | בית ב'> ניצחונות | בית ב'> תיקו | בית ב'> הפסדים | בית ב'> שערי זכות | בית ב'> שערי חובה | בית ב'> הפרש שערים | בית ב'> נקודות | בית ב'> העפלה |
| --- | --- | --- | --- | --- | --- | --- | --- | --- | --- |
| ישראל מכבי תל אביב | 6 | 5 | 0 | 1 | 14 | 9 | 5+ | 15 | מעפילה לשלב שמינית הגמר |
| בלגיה גנט | 6 | 4 | 1 | 1 | 16 | 7 | 9+ | 13 | מעפילה לשלב הנוקאאוט |
| אוקראינה זוריה לוהנסק | 6 | 2 | 1 | 3 | 10 | 11 | 1– | 7 |  |
| איסלנד פרייד'פליק | 6 | 0 | 0 | 6 | 5 | 18 | 13– | 0 |  |
שלב הבתים > בית ג'

| בית ג'> קבוצה | בית ג'> משחקים | בית ג'> ניצחונות | בית ג'> תיקו | בית ג'> הפסדים | בית ג'> שערי זכות | בית ג'> שערי חובה | בית ג'> הפרש שערים | בית ג'> נקודות | בית ג'> העפלה |
| --- | --- | --- | --- | --- | --- | --- | --- | --- | --- |
| צ'כיה ויקטוריה פלזן | 6 | 6 | 0 | 0 | 9 | 1 | 8+ | 18 | מעפילה לשלב שמינית הגמר |
| קרואטיה דינמו זאגרב | 6 | 3 | 0 | 3 | 10 | 5 | 5+ | 9 | מעפילה לשלב הנוקאאוט |
| קזחסטן אסטנה | 6 | 1 | 1 | 4 | 4 | 13 | 9– | 4 |  |
| קוסובו בלקני | 6 | 1 | 1 | 4 | 3 | 7 | 4– | 4 |  |
שלב הבתים > בית ד'

| בית ד'> קבוצה | בית ד'> משחקים | בית ד'> ניצחונות | בית ד'> תיקו | בית ד'> הפסדים | בית ד'> שערי זכות | בית ד'> שערי חובה | בית ד'> הפרש שערים | בית ד'> נקודות | בית ד'> העפלה |
| --- | --- | --- | --- | --- | --- | --- | --- | --- | --- |
| בלגיה קלאב ברוז' | 6 | 5 | 1 | 0 | 15 | 3 | 12+ | 16 | מעפילה לשלב שמינית הגמר |
| נורווגיה בודה/גלימט | 6 | 3 | 1 | 2 | 11 | 8 | 3+ | 10 | מעפילה לשלב הנוקאאוט |
| טורקיה בשיקטש | 6 | 1 | 1 | 4 | 7 | 14 | 7– | 4 |  |
| שווייץ לוגאנו | 6 | 1 | 1 | 4 | 6 | 14 | 8– | 4 |  |
שלב הבתים > בית ה'

| בית ה'> קבוצה | בית ה'> משחקים | בית ה'> ניצחונות | בית ה'> תיקו | בית ה'> הפסדים | בית ה'> שערי זכות | בית ה'> שערי חובה | בית ה'> הפרש שערים | בית ה'> נקודות | בית ה'> העפלה |
| --- | --- | --- | --- | --- | --- | --- | --- | --- | --- |
| אנגליה אסטון וילה | 6 | 4 | 1 | 1 | 12 | 7 | 5+ | 13 | מעפילה לשלב שמינית הגמר |
| פולין לגיה ורשה | 6 | 4 | 0 | 2 | 10 | 6 | 4+ | 12 | מעפילה לשלב הנוקאאוט |
| הולנד א.ז. אלקמאר | 6 | 2 | 0 | 4 | 7 | 12 | 5– | 6 |  |
| בוסניה והרצגובינה זרינסקי מוסטאר | 6 | 1 | 1 | 4 | 6 | 10 | 4– | 4 |  |
שלב הבתים > בית ו'

| בית ו'> קבוצה | בית ו'> משחקים | בית ו'> ניצחונות | בית ו'> תיקו | בית ו'> הפסדים | בית ו'> שערי זכות | בית ו'> שערי חובה | בית ו'> הפרש שערים | בית ו'> נקודות | בית ו'> העפלה |
| --- | --- | --- | --- | --- | --- | --- | --- | --- | --- |
| איטליה פיורנטינה | 6 | 3 | 3 | 0 | 14 | 6 | 8+ | 12 | מעפילה לשלב שמינית הגמר |
| הונגריה פרנצווארוש | 6 | 2 | 4 | 0 | 9 | 6 | 3+ | 10 | מעפילה לשלב הנוקאאוט |
| בלגיה גנק | 6 | 2 | 3 | 1 | 8 | 5 | 3+ | 9 |  |
| סרביה צ'וקאריצ'קי | 6 | 0 | 0 | 6 | 2 | 16 | 14– | 0 |  |
שלב הבתים > בית ז'

| בית ז'> קבוצה | בית ז'> משחקים | בית ז'> ניצחונות | בית ז'> תיקו | בית ז'> הפסדים | בית ז'> שערי זכות | בית ז'> שערי חובה | בית ז'> הפרש שערים | בית ז'> נקודות | בית ז'> העפלה |
| --- | --- | --- | --- | --- | --- | --- | --- | --- | --- |
| יוון פאוק סלוניקי | 6 | 5 | 1 | 0 | 16 | 10 | 6+ | 16 | מעפילה לשלב שמינית הגמר |
| גרמניה איינטרכט פרנקפורט | 6 | 3 | 0 | 3 | 11 | 7 | 4+ | 9 | מעפילה לשלב הנוקאאוט |
| סקוטלנד אברדין | 6 | 1 | 3 | 2 | 10 | 10 | 0 | 6 |  |
| פינלנד ה.י.ק. הלסינקי | 6 | 0 | 2 | 4 | 7 | 17 | 10– | 2 |  |
שלב הבתים > בית ח'

| בית ח'> קבוצה | בית ח'> משחקים | בית ח'> ניצחונות | בית ח'> תיקו | בית ח'> הפסדים | בית ח'> שערי זכות | בית ח'> שערי חובה | בית ח'> הפרש שערים | בית ח'> נקודות | בית ח'> העפלה |
| --- | --- | --- | --- | --- | --- | --- | --- | --- | --- |
| טורקיה פנרבחצ'ה | 6 | 4 | 0 | 2 | 13 | 11 | 2+ | 12 | מעפילה לשלב שמינית הגמר |
| בולגריה לודוגורץ ראזגרד | 6 | 4 | 0 | 2 | 11 | 11 | 0 | 12 | מעפילה לשלב הנוקאאוט |
| דנמרק נורשלן | 6 | 3 | 1 | 2 | 17 | 7 | 10+ | 10 |  |
| סלובקיה ספרטק טרנבה | 6 | 0 | 1 | 5 | 3 | 15 | 12– | 1 |  |
שלב הנוקאאוט

בשלב הנוקאאוט, הוגרלו הקבוצות למשחקים בשיטת בית-חוץ, למעט שלב הגמר בו התקיים משחק אחד בלבד באצטדיון נייטרלי. המנצחת בסיכום שני המשחקים מעפילה לשלב הבא.
שלב הנוקאאוט > שלב הנוקאאוט הראשוני

לשלב הנוקאאוט הראשוני העפילו 16 קבוצות, 8 הקבוצות שסיימו במקום השני בביתן בשלב הבתים, ו-8 קבוצות שסיימו במקום השלישי בביתן בשלב הבתים בעונת 2023/2024 בליגה האירופית.
שלב הנוקאאוט > שלב הנוקאאוט הראשוני > הקבוצות שהעפילו

| בית | סגניות הבתים | בית | הקבוצות שסיימו במקום השלישי בשלב הבתים בליגה האירופית |
| --- | --- | --- | --- |
| א' | סלובקיה סלובן ברטיסלאבה | א' | יוון אולימפיאקוס |
| ב' | בלגיה גנט | ב' | הולנד אייאקס |
| ג' | קרואטיה דינמו זאגרב | ג' | ספרד ריאל בטיס |
| ד' | נורווגיה בודה/גלימט | ד' | אוסטריה שטורם גראץ |
| ה' | פולין לגיה ורשה | ה' | בלגיה סן-ז'ילואז |
| ו' | הונגריה פרנצווארוש | ו' | ישראל מכבי חיפה |
| ז' | גרמניה איינטרכט פרנקפורט | ז' | שווייץ סרבט ז'נבה |
| ח' | בולגריה לודוגורץ ראזגרד | ח' | נורווגיה מולדה |
שלב הנוקאאוט > שלב הנוקאאוט הראשוני > הגרלה

הגרלת שלב הנוקאאוט הראשוני נערכה ב-18 בדצמבר 2023. הקבוצות שסיימו במקום השני בביתן בקונפרנס ליג הוגרלו לשחק נגד הקבוצות שסיימו במקום השלישי בביתן בליגה האירופית והן היו מדורגות ועל כן יארחו את משחק הגומלין. קבוצות מאותה המדינה לא הוגרלו אחת נגד השנייה בשלב זה. הסיבוב הראשון נערך ב-15 בפברואר 2024 והסיבוב השני יערך ב-22 בפברואר 2024.
שלב הנוקאאוט > שלב הנוקאאוט הראשוני > תוצאות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוסטריה שטורם גראץ | 5–1 | סלובקיה סלובן ברטיסלאבה | 4–1 | 1–0 |
| שווייץ סרבט ז'נבה | 1–0 | בולגריה לודוגורץ ראזגרד | 0–0 | 1–0 |
| בלגיה סן-ז'ילואז | 4–3 | גרמניה איינטרכט פרנקפורט | 2–2 | 2–1 |
| ספרד ריאל בטיס | 1–2 | קרואטיה דינמו זאגרב | 0–1 | 1–1 |
| יוון אולימפיאקוס | 2–0 | הונגריה פרנצווארוש | 1–0 | 1–0 |
| הולנד אייאקס | 4–3 | נורווגיה בודה/גלימט | 2–2 | 2–1 (ה) |
| נורווגיה מולדה | 6–2 | פולין לגיה ורשה | 3–2 | 3–0 |
| ישראל מכבי חיפה | 2–1 | בלגיה גנט | 1–0 | 1–1 |
שלב הנוקאאוט > שמינית הגמר

לשלב שמינית הגמר העפילו 16 קבוצות. 8 הקבוצות שסיימו במקום הראשון בשלב הבתים, ו-8 המנצחות בשלב הנוקאאוט הראשוני.
שלב הנוקאאוט > שמינית הגמר > הקבוצות שהעפילו

| בית | מנצחות הבתים | מנצחות שלב הנוקאאוט הראשוני |
| --- | --- | --- |
| א' | צרפת ליל | ישראל מכבי חיפה |
| ב' | ישראל מכבי תל אביב | קרואטיה דינמו זאגרב |
| ג' | צ'כיה ויקטוריה פלזן | שווייץ סרבט ז'נבה |
| ד' | בלגיה קלאב ברוז' | הולנד אייאקס |
| ה' | אנגליה אסטון וילה | אוסטריה שטורם גראץ |
| ו' | איטליה פיורנטינה | נורווגיה מולדה |
| ז' | יוון פאוק סלוניקי | יוון אולימפיאקוס |
| ח' | טורקיה פנרבחצ'ה | בלגיה סן-ז'ילואז |
שלב הנוקאאוט > שמינית הגמר > הגרלה

הגרלת שלב שמינית הגמר נערכה ב-23 בפברואר 2024 בשעה 14:00 (שעון ישראל). הקבוצות שסיימו במקום הראשון בביתן בשלב הבתים בקונפרנס ליג הוגרלו לשחק נגד הקבוצות שעברו את שלב הנוקאאוט הראשוני והן מדורגות ועל כן יארחו את משחק הגומלין. קבוצות מאותה המדינה לא הוגרלו אחת נגד השנייה בשלב זה. הסיבוב הראשון נערך ב-7 במרץ 2024 והסיבוב השני ב-14 במרץ 2024.
שלב הנוקאאוט > שמינית הגמר > תוצאות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| שווייץ סרבט ז'נבה | 0–0 (1–3 פ) | צ'כיה ויקטוריה פלזן | 0–0 | 0–0 |
| הולנד אייאקס | 0–4 | אנגליה אסטון וילה | 0–0 | 0–4 |
| נורווגיה מולדה | 2–4 | בלגיה קלאב ברוז' | 2–1 | 0–3 |
| בלגיה סן-ז'ילואז | 1–3 | טורקיה פנרבחצ'ה | 0–3 | 1–0 |
| קרואטיה דינמו זאגרב | 3–5 | יוון פאוק סלוניקי | 2–0 | 1–5 |
| אוסטריה שטורם גראץ | 1–4 | צרפת ליל | 0–3 | 1–1 |
| ישראל מכבי חיפה | 4–5 | איטליה פיורנטינה | 3–4 | 1–1 |
| יוון אולימפיאקוס | 7–5 | ישראל מכבי תל אביב | 1–4 | 6–1 (ה) |
שלב הנוקאאוט > רבע הגמר

הגרלת רבע הגמר התקיימה ב-15 במרץ 2024 יחד עם הגרלת חצי הגמר. הסיבוב הראשון נערך ב-11 באפריל והסיבוב השני ב-18 אפריל 2024.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| בלגיה קלאב ברוז' | 3–0 | יוון פאוק סלוניקי | 1–0 | 2–0 |
| יוון אולימפיאקוס | 3–3 (3–2 פ) | טורקיה פנרבחצ'ה | 3–2 | 0–1 |
| אנגליה אסטון וילה | 3–3 (4–3 פ) | צרפת  ליל | 2–1 | 1–2 |
| צ'כיה ויקטוריה פלזן | 0–2 | איטליה פיורנטינה | 0–0 | 0–2 (ה) |
שלב הנוקאאוט > חצי הגמר

הגרלת חצי הגמר התקיימה ב-15 במרץ 2024 יחד עם הגרלת רבע הגמר. הסיבוב הראשון נערך ב-2 במאי והסיבוב השני ב-8 וב-9 במאי 2024.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אנגליה אסטון וילה | 2–6 | יוון אולימפיאקוס | 2–4 | 0–2 |
| איטליה פיורנטינה | 4–3 | בלגיה קלאב ברוז' | 3–2 | 1–1 |
שלב הנוקאאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 29 במאי 2024   22:00 | יוון אולימפיאקוס | 1–0‏ה | איטליה פיורנטינה | אצטדיון איה סופיה, אתונה צופים: 26,482 שיפוט: פורטוגל ארתור סוארש דיאש |
| 29 במאי 2024   22:00 | איוב אל-כעבי  116' | (סיקור) |  | אצטדיון איה סופיה, אתונה צופים: 26,482 שיפוט: פורטוגל ארתור סוארש דיאש |
סטטיסטיקות

הסטטיסטיקות אינן כוללות את שלבי המוקדמות והפלייאוף אלא רק החל משלב הבתים.
בעונה זו הובקעו 411 שערים ב-141 משחקים, ממוצע של 2.91 שערים למשחק.
סטטיסטיקות > מלך השערים

| דירוג | שחקן | קבוצה | שערים | דקות |
| --- | --- | --- | --- | --- |
| 1 | מרוקו איוב אל-כעבי | יוון אולימפיאקוס | 11 | 845 |
| 2 | ישראל ערן זהבי | ישראל מכבי תל אביב | 8 | 726 |
| 3 | קרואטיה ברונו פטקוביץ' | קרואטיה דינמו זאגרב | 7 | 608 |
| 4 | בלגיה הנס פנאקן | בלגיה קלאב ברוז' | 6 | 990 |
| 5 | נורווגיה פרדריק גולברנדסן | נורווגיה מולדה | 5 | 349 |
| 5 | שוודיה בנג'מין ניגרן | דנמרק נורשלן | 5 | 368 |
| 5 | ניגריה גיפט אורבן | בלגיה גנט | 5 | 389 |
| 5 | טורקיה יוסוף יאזיג'י | צרפת ליל | 5 | 663 |
| 5 | ישראל דור פרץ | ישראל מכבי תל אביב | 5 | 750 |
| 5 | אנגליה אולי ווטקינס | אנגליה אסטון וילה | 5 | 755 |
| 5 | ברזיל איגור טיאגו | בלגיה קלאב ברוז' | 5 | 758 |
סטטיסטיקות > מלך הבישולים

| דירוג | שחקן | קבוצה | בישולים | דקות |
| --- | --- | --- | --- | --- |
| 1 | אלג'יריה פארס שעיבי | גרמניה איינטרכט פרנקפורט | 5 | 538 |
| 1 | ג'מייקה לאון ביילי | אנגליה אסטון וילה | 5 | 771 |
| 2 | ברזיל פרד | טורקיה פנרבחצ'ה | 4 | 502 |
| 2 | צרפת רמי קאבלה | צרפת  ליל | 4 | 535 |
| 2 | פורטוגל דניאל פודנס | יוון אולימפיאקוס | 4 | 601 |
| 2 | פולין מיכל סקורש | בלגיה קלאב ברוז' | 4 | 644 |
| 2 | ישראל גבי קניקובסקי | ישראל מכבי תל אביב | 4 | 632 |
| 2 | פולין סבסטיאן שימאנסקי | טורקיה פנרבחצ'ה | 4 | 636 |
| 2 | ברזיל דוגלאס לואיז | אנגליה אסטון וילה | 4 | 901 |
| 10 | נורווגיה מרקוס אנדרה קאסה | נורווגיה מולדה | 3 | 341 |
| 10 | איי פארו ארני פרדריקסברג | איי פארו KI קלאקסוויק | 3 | 422 |
| 10 | מרוקו טאריק טיסודאלי | בלגיה גנט | 3 | 582 |
| 10 | גאנה ברנרד טקפטיי | בולגריה לודוגורץ ראזגרד | 3 | 607 |
| 10 | אנגולה פליסיו מילסון | ישראל מכבי תל אביב | 3 | 618 |
| 10 | ישראל מוחמד אבו פאני | הונגריה פרנצווארוש | 3 | 672 |
| 10 | ברזיל טייסון | יוון פאוק סלוניקי | 3 | 773 |
| 10 | יוון קוסטאס פורטוניס | יוון אולימפיאקוס | 3 | 787 |
| 10 | סקוטלנד ג'ון מקגין | אנגליה אסטון וילה | 3 | 892 |
ראו גם

עונת 2023/2024 בליגת האלופות
עונת 2023/2024 בליגה האירופית
הערות שוליים

↑  UEFA.com, UEFA Europa Conference League: what is it? When does it start? Who's involved?, UEFA.com, ‏31 באוקטובר 2019 (באנגלית)
↑  UEFA.com, Country coefficients | UEFA Coefficients, UEFA.com (באנגלית)
↑  UEFA Country Ranking 2022, kassiesa.net
↑  "Access list 2021–24" (PDF). UEFA.com. Union of European Football Associations. נבדק ב-16 בפברואר 2020. {{cite web}}:  (עזרה)
↑  יובנטוס שסיימה במקום ה-7 הורחקה מתחרויות פיפ"א לעונה אחת בעקבות הפרה של התקנות הפיננסיות של אופ"א, על כן פיורנטינה שסיימה במקום ה-8 קיבלה את מקומה בקונפרנס ליג.
↑  UEFA.com, Player Goals Stats | UEFA Europa Conference League, UEFA.com (באנגלית)
↑  UEFA.com, Player stats | UEFA Europa Conference League, UEFA.com (באנגלית)
מקדש השמש בקונארק

מקדש השמש בקונארק (באורייה: କୋଣାର୍କ ସୂର୍ଯ୍ୟ ମନ୍ଦିର) הוא מקדש מהמאה ה-13 לספירה (שנת 1250) בקונארק (אנ'), כ-35 קילומטרים צפונית-מזרחית לפורי על קו החוף של אודישה בהודו. המקדש מיוחס למלך נראסימאדבה הראשון משושלת גנגה המזרחית בסביבות 1250 לספירה.
המבנה מוקדש לאל השמש ההינדי סוריה, ומה שנותר ממתחם המקדש נראה כמרכבה בגובה 30 מטר עם גלגלים וסוסים עצומים, כולם מגולפים באבן. במקור היה גובהו של המקדש מעל ל-60 מטרים, אבל רוב המקדש נהרס, בפרט מגדל השיקרה (אנ') הגדול מעל קודש הקודשים. בתקופה מסוימת הוא היה הרבה יותר גבוה מהמנדאפה שנותרה. המבנים והאלמנטים ששרדו מפורסמים בזכות יצירות האומנות המורכבות שלהם, האיקונוגרפיה והנושאים שלהן, כולל סצנות קאמה (אנ') (תשוקה) ומאיתונה (אנ') ארוטיות. המקדש, הקרוי גם "סוריה דוולייה", הוא דוגמה קלאסית של סגנון אדריכלות של אודישה המכונה אדריכלות קלינגה (אנ').
הסיבה להרס מקדש קונארק אינה ברורה ועדיין נותרה מקור למחלוקת. התאוריות נעות בין נזק טבעי לחורבן מכוון של המקדש במהלך מסעות הכיבושים של צבאות מוסלמים שהתרחשו מספר פעמים בין המאות ה-15 וה-17. מקדש זה נקרא בדיווחים של המלחים האירופאים "הפגודה השחורה" כבר בשנת 1676 מכיוון שנראה כמגדל רב מפלסי גדול שנראה שחור. באופן דומה, נקרא מקדש ג'אגנאת (אנ') בפורי "הפגודה הלבנה". שני המקדשים שימשו כנקודות ציון חשובות עבור המלחים במפרץ בנגל. המקדש שקיים היום שוחזר בחלקו על ידי מאמצי השימור של צוותים ארכאולוגיים מתקופת הודו תחת שלטון בריטניה. האתר הוכרז כאתר מורשת עולמית של אונסק"ו בשנת 1984, הוא נותר אתר עלייה לרגל גדול עבור ההינדים, שמתכנסים כאן מדי שנה לקראת "צ'נדרבהאגה מלה" בסביבות חודש פברואר.
תבליט של פרט ממקדש השמש בקונארק מאויר בצד האחורי של שטר של 10 רופי הודי כדי לסמן את חשיבותו למורשת התרבות ההודית.
אטימולוגיה

השם קונארק נובע מהלחם המילים בסנסקריט "קונה" (פינה או זווית) ו"ארקה" (השמש). ההקשר של המונח "קונה" אינו ברור, אך ככל הנראה מתייחס למיקום הדרום-מזרחי של מקדש זה בתוך מתחם מקדש גדול יותר או ביחס למקדשי שמש אחרים בתת-היבשת. ה"ארקה" מתייחס לאל השמש ההינדי סוריה.
הסבר אחר למונח "קונה" הוא שמקדש השמש בקונארק, מקדש ג'אגנאת בפורי ומקדש לינגראג' בבובנשוואר יוצרים משולש שווה-שוקיים, ומקדש קונארק, הוא קונה אחד (קודקוד) במשולש.
תיאור > מקדשים ומונומנטים אחרים

במתחם מקדש השמש בקונארק יש חורבות של מקדשי בת רבים ומונומנטים סביב המקדש הראשי. בהם:
מקדש מאיאדווי – ממוקם דרומית-מערבית למקדש הראשי ומתוארך לסוף המאה ה-11, מוקדם יותר מהמקדש הראשי. הוא מורכב מקודש הקודשים, מנדאפה ולפניה משטח פתוח. הוא התגלה במהלך חפירות שנערכו בשנים 1900–1910. תאוריות מוקדמות הניחו כי הוא הוקדש לאשתו של סוריה ומשום בכך נקרא מקדש מאיאדווי. עם זאת, מחקרים מאוחרים יותר העלו כי גם זה הוא מקדש סוריה, אם כי עתיק יותר, שהתמזג במתחם בעת הקמת המקדש המונומנטלי. במקדש זה יש גם גילופים רבים ומנדאפה ריבועית מכוסה בספטה-ראתה. בקודש הקודשים של מקדש סוריה זה יש נטארג'ה (שיווה כאדון הריקוד). אלים אחרות בפנים כוללים את פסל סוריה המחזיק לוטוס שניזוק, יחד עם אגני, וארונה, וישנו וויו.
מקדש וישנו – ממוקם דרומית-מערבית למקדש מאיאדווי כביכול, הוא התגלה במהלך חפירות בשנת 1956. גילוי זה היה משמעותי מכיוון שהוא אישר כי מתחם מקדש השמש בקונארק מכבד את כל המסורות ההינדיות העיקריות, ולא היה מקום בלעדי לפולחן הסאורה (פולחן שהעמיד את סוריה במרכז) כמו שהניחו בעבר. זהו מקדש קטן שבקודש הקודשים התגלו פסלים של בלאראמה (אנ'), וראהא (אנ'), וומאנה (אנ')–טריוויקרמה, ומסמן אותו כמקדש המוקדש לווישנו. פסלים אלה גולפו כשהם לובשים דוטי ועונדים תכשיטים רבים. פסל האל העיקרי של המקדש חסר, כמו גם פסלים מכמה גומחות במקדש. על משמעותו של האתר כמקום עלייה לרגל של הווישנויזם מעידים טקסטים עתיקים. לדוגמה, צ'יטניה, מלומד וישנו מראשית המאה ה-16 ומייסד גאודיה וישנויזם, ביקר במקדש קונארק והתפלל בשטחו.
מטבח – מונומנט זה נמצא מדרום לבהוגה מנדאפה (אולם האוכל). גם הוא התגלה בחפירות בשנות החמישים. הוא כולל אמצעים להבאת מים, בורות מים לאגירת מים, ניקוזים, רצפת בישול, שקעים ברצפה ככל הנראה לטחינת תבלינים או דגנים, וכן כמה תנורים משולשים (צ'ולות) לבישול. ייתכן שמבנה זה היה לאירועים חגיגיים או לחלק מאולם האוכל של הקהילה. לדברי תומאס דונלדסון (Thomas Donaldson), ייתכן שמתחם המטבח התווסף מעט אחרי בניית המקדש המקורי.
באר מספר 1 – מונומנט זה ממוקם צפונית למטבח, לכיוון האגף המזרחי שלו, ונבנה כנראה כדי לספק מים למטבח הקהילתי ולבהוגה מנדאפה. ליד הבאר מנדפת עמודים וחמישה מבנים, חלקם עם מדרגות חצי עגולות שתפקידם אינו ברור.
באר מספר 2 – מונומנט ומבנים נלווים אלו נמצאים בקדמת גרם המדרגות הצפוני של המקדש הראשי, עם משענות רגליים, משטח רחצה ומערכת ניקוז מי שטיפה. נראה שתוכנן לשימוש עולי רגל המגיעים למקדש.
תבליטים ופסלים

מימין: פרט של גלגל מרכבה מגולף, משמאל: חלילן
קירות המקדש, מבסיס המקדש ועד האלמנטים שבפסגתו, מעוטרים בתבליטים, רבים מהם גולפו לפרטי פרטים ברמת מיניאטורות איכותיות. הטרסות מכילות פסלי אבן של נגנים ונגניות המחזיקים בכלי נגינה שונים, כולל הווינה, המרדלה והג'יני. יצירות אמנות מרכזיות אחרות כוללות פסלים של אלים הינדים, אפסארות (רוחות נשיות של עננים ומים) ודמויות מחיי היומיום ותרבותם של האנשים (סצנות ארתה ודהרמה), בעלי חיים שונים, יצורים מימיים, ציפורים, יצורים אגדיים ואפריזים המתארים סצנות מהטקסטים ההינדים. הגילופים כוללים תבניות גאומטריות דקורטיביות בלבד ומוטיבים של צמחים. בחלק מהפאנלים מופיעים תמונות מחייו של המלך, למשל מראה אותו מקבל עצה מגורו, שם האומנים תיארו באופן סמלי את המלך קטן בהרבה מהגורו, כשחרבו של המלך מונחת על הקרקע לידו.
שכבת האוּפָּנה (upana) בתחתית הפלטפורמה מכילה אפריזים של פילים, חיילים צועדים, מוזיקאים ודימויים המתארים את החיים החילונים של האנשים, כולל סצנות ציד, שיירה של בעלי חיים מבויתים, אנשים הנושאים אספקה על ראשם או בעזרת עגלה הרתומה לשוורים, מטיילים שמכינים ארוחה לצד הדרך ותהלוכות חגיגיות. על קירות אחרים נמצאים תבליטים המתארים את חיי היומיום של האליטה כמו גם את פשוטי העם. לדוגמה, נערות מוצגות כשהן סוחטות את שיערן הרטוב, עומדות ליד עץ, מביטות מחלון, משחקות עם חיות מחמד, מתאפרות תוך כדי הסתכלות במראה, מנגנות על כלי נגינה כמו הווינה, מגרשות קוף שמנסה לחטוף חפצים, משפחה הנפרדת מסבתה הקשישה שנראית לבושה לעלייה לרגל, אם מברכת את בנה, מורה עם תלמידים, יוגי במהלך אסאנה בעמידה, לוחם שמקבל ברכה עם נמסטה, אם עם ילדה, אישה זקנה עם מקל הליכה וקערה בידיה ודמויות קומיות.
מקדש קונארק ידוע גם בפסליו הארוטיים של מאיתונה. אלו מראים זוגות בשלבים שונים של חיזור ואינטימיות, ובמקרים מסוימים הזדווגות. ידועים לשמצה בעידן הקולוניאלי בזכות חגיגת המיניות חסרת המעוצרים שלהם, פסלים אלה נכללים בהיבטים אחרים של חיי האדם, כמו גם באלים הקשורים בדרך כלל לטנטרה. עובדה זו הביאה את חלקם לשער שהפסלים הארוטיים נקשרים למסורת הוומה מרגה (טנטרה שמאלית). עם זאת, הדבר אינו נתמך על ידי מקורות ספרותיים מקומיים, ופסלים אלה עשויים להיות אותן סצנות קאמה ומאיתונה שנמצאו משולבות באומנות של מקדשים הינדים רבים. הפסלים הארוטיים נמצאים בשיקרה של המקדש, ואלה ממחישים את כל התנוחות המתוארות בקאמה סוטרה.
פסלים גדולים אחרים היו חלק משערי מתחם המקדש. אלה כוללים אריות בגודל טבעי המכניעים פילים, פילים המכניעים שדים, וסוסים. עמוד מרכזי המוקדש לארונה הרכב של סוריה, שנקרא ארונה סטמב, עמד בעבר מול המדרגות המזרחיות של המרפסת. גם הוא גולף בצורה מורכבת עם אפריזים אופקיים ומוטיבים. כעת הוא ניצב מול מקדש מקדש ג'אגנאת בפורי.
ניתן לצפות באוסף של פסלים שנפלו במוזיאון הארכאולוגי של קונארק, שמתוחזק על ידי הסקר הארכאולוגי של הודו. משערים שהחלק העליון שנפל היה משובץ בכתובות רבות.
תבליטים ופסלים > אלים הינדים

המפלסים העליונים והטרסה של מקדש השמש בקונארק מכילים יצירות אמנות גדולות ומשמעותיות יותר מהמפלס התחתון. אלה כוללים פסלים של מוזיקאים ונרטיבים מיתולוגיים, כמו גם פסלים של אלים הינדים, כולל האלה דורגה בצורת מהישהאסוראמרדיני שלה, הנלחמת בשד עם ראש של תאו (שאקטיזם), וישנו בצורת של ג'אגנאת (אנ') (וישנויזם), ושיווה כלינגאם (פגום במידה רבה) (שיוויזם). חלק מהאפריזים והפסלים שנשמרו בצורה הטובה ביותר הוסרו והועברו למוזיאונים באירופה ובערים הגדולות של הודו לפני 1940. [30]
האלים ההינדים מתוארים גם בחלקים אחרים של המקדש. לדוגמה, המדליונים של גלגלי המרכבה של מקדש סוריה, כמו גם יצירות האמנות של הג'גאמוהנה (אולם הכינוסים של העם), מציגים את וישנו, שיווה, גג'אלקשמי (לקשמי כשמשני צדדיה פילים), פרוואטי, קרישנה, נראסימה (וישנו בצורת אריה-אדם), ואלים אחרים. [31] כמו כן נמצאים בג'גאמוהנה פסלים של אלים ודים כמו אינדרה, אגני, קוברה, וארונה ואדיטיאס.
היסטוריה > טקסטים קדומים על האל סוריה

המזמורים הוודים העתיקים ביותר ששרדו, כמו פיוט 1.115 של הריג ודה, מזכירים את סוריה ביראת כבוד מיוחדת ל"שמש העולה" וסמליותו כמגרש החושך, וכמי שמעצים ידע, הטוב וכל החיים. עם זאת, ההתייחסות לאל היא תלוית הקשר. בחלק מהפיוטים המילה סוריה פירושה פשוט שמש כאובייקט דומם, אבן או אבן חן בשמיים (מזמורים מספר 5.47, 6.51 ו-7.63), ואילו באחרים הכוונה היא לאל המגלם את השמש. בטקסטים הוודים, סוריה הוא אחד מכמה שילושים יחד עם אגני ויחד עם ואיו או אינדרה, המוצגים כאייקון מקביל והיבט של המושג המטאפיזי ההינדי הנקרא ברהמן.
בשכבת ברהמנה (אנ') בספרות הוודית מופיע סוריה עם אגני (אל האש) באותם מזמורים. סוריה נערץ בשל היום ואגני על תפקידו במהלך הלילה. על פי קפילה וטסיאיאן, הרעיון של מערכת יחסים בין סוריה לאגני מתפתח, ובספרות מאוחרת יותר מתואר סוריה כאגני המייצג את העיקרון הראשון ואת זרע היקום. בשכבת הברהמנה של הוודות, ובאופנישדות סוריה קשור במפורש לכוח הראייה, ולתפיסה ויזואלית וידע. לאחר מכן הוא הופנם ונאמר שהוא העין, שכן חכמי הינדו קדומים הציעו לנטוש טקסים חיצוניים לאלים לטובת הגיגים פנימיים ומדיטציה של האלים בפנים, במסעו של האדם למימוש האטמן (נשמה, עצמי).
אפוס המהאבהארטה פותח את הפרק על סוריה בכך שהוא מכנה אותו ביראת כבוד "עין היקום, נשמת כל הקיום, מקור כל החיים, מטרת הסמכיאס והיוגיס, וסמל החופש והשחרור רוחני". במאהבהארטה, קרנה הוא בנו של סוריה ונסיכה לא נשואה בשם קונטי. האפוס מתאר את חייה הקשים של קונטי כאם לא נשואה, וכיצד נאלצה לנטוש את קרנה, מה שציער אותה כל חייה. קרנה התינוק הנטוש התגלה, אומץ, וגדל והפך לאחת הדמויות המרכזיות בקרב קורוקשתרה (אנ') שם הוא נלחם באחיו למחצה.